Suurte ühiskondlike vapustuste - näiteks vallutuste või revolutsioonidega käisid kaasas rängad muutused kultuuris. Sealhulgas nimedes. Suur Prantsuse revolutsioon pretendeeris täiesti uue kultuuri loomisele. Kalendrisse ilmusid harjumuspäraste kuude nimede asemele termidoorid, brümjäärid ja vandemjäärid. Ja uute eesnimedena ehmatasid inimesi Mort aux Aristocrates (Surm Aristokraatidele), Racine de Liberté (Vabaduse Juurikas) või koguni Café Billard (Piljardikohvik). Juba 1803. a otsustas Napoleon sellele jamale lõpu teha ning muutis nimede valiku taas üsna konservatiivseks ja piiblipäraseks. Sarnased seadused anti enamuses riikides. Nii pandi piir ka tuntud tegelaste või kirjanduslike kangelaste perekonnanimede eesnimedeks mugandamisele. Teistsuguse arengu korral ilutsenuks ehk Eestiski ilusad poisslapsenimed nagu Taartanjaan Kask või Roobespäär Mätas?